ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗ ΣΥΓΓΡΑΦΗ ΤΗΣ ΕΡΓΑΣΙΑΣ ΣΤΟ ΜΑΘΗΜΑ

**«Η ΕΚΠΑΙΔΕΥΣΗ ΣΤΟΝ ΚΙΝΗΜΑΤΟΓΡΑΦΟ»**

Η εργασία στο πλαίσιο του μαθήματος «Η εκπαίδευση στον κινηματογράφο» αφορά στην θεωρητική προσέγγιση του βασικού θέματος και στην κριτική ανάλυση και σχολιασμό μιας κινηματογραφικής ταινίας. Την ταινία θα βρείτε και θα επιλέξετε εσείς και το θέμα της θα είναι σχετικό με το σχολείο και την εκπαίδευση γενικότερα.

Οι ταινίες που θα επιλεγούν δεν μπορεί να είναι εκείνες που προβλήθηκαν και αναλύθηκαν στο μάθημα. Μπορείτε να μπείτε στην πλατφόρμα e-class και να δείτε ποιες ταινίες έχουν προβληθεί και θα προβληθούν στα επόμενα μαθήματα.

Η ταινία που θα αναλύσετε θα πρέπει να συνοδεύει την εργασία σε μορφή DVD με ελληνικούς υπότιτλους. Η εργασία προτείνεται να έχει την παρακάτω δομή.

* Τίτλος και στοιχεία της ταινίας (σκηνοθέτης, χώρα και χρόνος παραγωγής, διάρκεια, διακρίσεις)
* Περίληψη του περιεχομένου της ταινίας (έως 200 λέξεις)
* Λόγοι επιλογής της συγκεκριμένης ταινίας
* Καταγραφή και συνοπτική παρουσίαση των πιο σημαντικών θεμάτων που προσεγγίζει η ταινία και τα οποία σχετίζονται με σχολείο/εκπαίδευση, παιδί και παιδική ηλικία, ετερότητα κ.ά.
* Επιλογή και ανάπτυξη ενός ή δύο από τα παραπάνω θέματα με τη χρήση επιστημονικής βιβλιογραφίας
* Ποια είναι η βασική θέση/άποψη που χαρακτηρίζει την ταινία;
* Σημεία συμφωνίας ή διαφωνίας σας με το περιεχόμενο της ταινίας;
* Παρουσίαση κάποιων σημαντικών σκηνών της ταινίας
* Πιθανά σημεία, αν υπάρχουν, που δυσκολεύτηκες να κατανοήσεις
* Ποια ήταν, κατά τη γνώμη σας, η καλύτερη ατάκα της ταινίας;
* Προτάσεις-δραστηριότητες για αξιοποίηση της ταινίας στο πλαίσιο του σχολείου

Το μέγεθος της εργασίας εξαρτάται από τον αριθμό των μελών της ομάδας. Αν και ο αριθμός των σελίδων δεν είναι κριτήριο της ποιότητας της εργασίας για τις τριμελείς ομάδες ο αριθμός των σελίδων προτείνεται να είναι περίπου 20 με γραμματοσειρά 12 και διάστιχο 1,5 γραμμής.